
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 23.07.2025.)
Aicinām detalizētāk skaidrot anotācijā norādīto, ka Iekšlietu ministrijas valdījumā vai Nodrošinājuma valsts aģentūras pārvaldīšanā esošajos nekustamos īpašumos Ludzā jaunu katastrofu pārvaldības centru uzbūvēt nevar, tā vietā vispiemērotākais uzskatāms nekustamais īpašums (nekustamā īpašuma kadastra Nr. 6801 003 0298)  -  zemes vienība (zemes vienības kadastra apzīmējums 6801 003 0288) 1,487 ha platībā - Krāslavas ielā 1B, Ludzā, Ludzas novadā, kas  nostiprināts Ludzas pilsētas zemesgrāmatas nodalījumā Nr. 100000942750 uz Ludzas novada pašvaldības vārda. 
Piedāvātā redakcija
-
	Ņemts vērā
Anotācija papildināta ar tekstu "Nodrošinājuma valsts aģentūra (turpmāk – Aģentūra) izvērtēja Iekšlietu ministrijas valdījumā un Aģentūras pārvaldīšanā esošos nekustamos īpašumus Ludzā un secināja, ka esošajās adresēs jaunu katastrofu pārvaldības centru uzbūvēt nevar,  tā vietā vispiemērotākais uzskatāms minētais nekustamais īpašums. Ēkas projektēšanas pamatā tiks izmantots tipveida projekts, kas tika izstrādāts dažādu kategoriju ugunsdzēsības depo būvniecībai, plānojot papildu telpas pārējām minētajām iestādēm. Jaunās ēkas kopējā plānotā indikatīvā platība būs ap 3775 m², kā arī tiks paredzētas autotransporta stāvvietas gan dienesta, gan privātajam autotransportam, nepieciešamā teritorijas plānotā platība sastāda ap 1,5 ha."

